Clinton in Suid-Soedan om te help | Nuus24
Kampala – Amerika se minister van buitelandse sake, Hillary Clinton, gaan gedurende haar besoek aan Suid-Soedan die VSA se kommer uitspreek oor onopgeloste kwessies tussen dié land en Soedan.Clinton het 'n aand in Uganda se hoofstad, Kampala, deurgebring en is nou op pad na Juba in Suid-Soedan. Clinton gaan die Amerikaanse amptenaar met die hoogste rang ooit word om die wêreld se nuutste land te besoek. Suid-Soedan het 9 Julie 2011 onafhanklikheid van Soedan gekry.Gedurende haar drie uur lange besoek gaan Clinton met president Salva Kiir vergader. Kiir se regering het nou nog nie met Soedan besluit oor die grens van dié land nie.Die VN se veiligheidsraad het die lande tot 2 Augustus gegee om ‘n ooreenkoms te bereik. Die sperdatum het Donderdag verstryk.Selfs terwyl Clinton ondersteuning aan Suid-Soedan moet gee, gaan sy ook “ons kommer uitspreek oor die gebrek aan oplossings vir kwessies wat besig is om die twee lande te verdeel,” het ‘n amptenaar van die VSA gesê.“Die staatshoofde van die twee lande moet gereeld net mekaar onderhandel om hierdie kwessies so gou as moontlik op te los.”Clinton is op ‘n 11 dag lange toer van Afrika waar sy met staatshoofde oor verskeie kwessies gaan onderhandel en die VSA se oplossings en ondersteuning bied.– Volg Nuus24 op Twitter - AFP
Lees meer oor: hillary clinton | suid-soedan | soedan VOLGENDE OP NUUS24X